ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Σεπτεμβρίου 1994 που επιτρέπει την προσωρινή εμπορία σπόρων προς σπορά αγρώστιδος του κυνός που δεν πληρούν τις απαιτήσεις της οδηγίας 66/401/ΕΟΚ του Συμβουλίου στην Ομοσπονδιακή Δημοκρατία της Γερμανίας (94/640/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 92/19/ΕΟΚ (2), και ιδίως το άρθρο 17,

την οδηγία 86/109/ΕΟΚ της Επιτροπής της 27ης Φεβρουαρίου 1986 για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών στους σπόρους που έχουν πιστοποιηθεί επίσημα ως "βασικοί σπόροι" ή "πιστοποιημένοι σπόροι" (3), όπως τροποποιήθηκε τελευταία από την οδηγία 91/376/ΕΟΚ (4), και ιδίως το άρθρο 3,

Εκτιμώντας:

ότι η παραγωγή στη Γερμανία σπόρων προς σπορά αγρώστιδος του κυνός που πληρούν τις απαιτήσεις της οδηγίας 66/401/ΕΟΚ ήταν ανεπαρκής το 1994 και, επομένως, δεν ανταποκρίνεται στις ανάγκες της χώρας-

ότι δεν είναι δυνατόν να καλυφθεί ικανοποιητικά η ζήτηση με παρόμοιους σπόρους από άλλα κράτη μέλη ή από τρίτες χώρες που πληρούν όλες τις απαιτήσεις της οδηγίας 66/401/ΕΟΚ-

ότι πρέπει, επομένως, να επιτραπεί στην Ομοσπονδιακή Δημοκρατία της Γερμανίας για περίοδο μέχρι τις 31 Ιουλίου 1995 η εμπορία σπόρων προς σπορά των ανωτέρω ειδών που δεν πληρούν τις απαιτήσεις της προαναφερθείσας οδηγίας-

ότι, επιπλέον, πρέπει να επιτραπεί η εμπορία η των σπόρων αυτών σε άλλα κράτη μέλη, τα οποία είναι σε θέση να προμηθεύσουν την Ομοσπονδιακή Δημοκρατία της Γερμανίας με παρόμοιους σπόρους που δεν πληρούν τις απαιτήσεις της εν λόγω οδηγίας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στην Ομοσπονδιακή Δημοκρατία της Γερμανίας, για περίοδο που λήγει στις 31 Ιουλίου 1995, η εμπορία στην επικράτειά της μιας μέγιστης ποσότητας 0,3 τόνων εμπορικών σπόρων προς σπορά αγρώστιδος του κυνός (Agrostis canina L.).

Άρθρο 2

Στα άλλα κράτη μέλη επιτρέπεται, σύμφωνα με τους όρους που θεσπίζονται στο άρθρο 1, η εμπορία στην επικράτειά τους των σπόρων προς σπορά που επιτρέπεται να τεθούν σε εμπορία σύμφωνα με το άρθρο 1.

Άρθρο 3

Τα κράτη μέλη πρέπει να κοινοποιήσουν αμέσως στην Επιτροπή τις ποσότητες σπόρων προς σπορά που τέθηκαν σε εμπορία στην επικράτειά τους σύμφωνα με την παρούσα απόφαση. Η Επιτροπή πληροφορεί σχετικά τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 5 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 104 της 22. 4. 1992, σ. 61.

(3) ΕΕ αριθ. L 93 της 8. 4. 1986, σ. 21.

(4) ΕΕ αριθ. L 203 της 26. 7. 1991, σ. 108.
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1994 περί τροποποιήσεως της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες (94/658/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 8 παράγραφος 3,

Εκτιμώντας:

ότι, βάσει του άρθρου 8 παράγραφος 3 της οδηγίας 90/675/ΕΟΚ, επιτρέπεται η μείωση της συχνότητας των ελέγχων των αποστολών προϊόντων που εισάγονται από τρίτες χώρες-

ότι, με την απόφαση 93/360/ΕΚ, η Επιτροπή θεσπίζει μέτρα σχετικά με τη μείωση της συχνότητας των φυσικών ελέγχων των αποστολών προϊόντων που πρόκειται να εισαχθούν από τρίτες χώρες- ότι οι εν λόγω συχνότητες πρέπει να εφαρμόζονται από την 1η Οκτωβρίου 1994, μετά από αναθεώρηση των συχνοτήτων, βάσει των αποτελεσμάτων όλων των ελέγχων σε αποστολές των εισαγομένων προϊόντων-

ότι πρέπει να επιτελεσθεί περισσότερη πρόοδος όσον αφορά την εναρμόνιση των όρων εισαγωγής των εισαγομένων προϊόντων-

ότι είναι αναγκαία περισσότερη πείρα όσον αφορά τους ελέγχους των κρατών μελών στις αποστολές, για να πραγματοποιηθεί η αναθεώρηση των συχνοτήτων που αναφέρεται στο άρθρο 3 παράγραφος 3- ότι, κατά συνέπεια, κρίνεται αναγκαίο να μετατεθεί η ημερομηνία για την πρώτη υποβολή των αποτελεσμάτων των ελέγχων από τα κράτη μέλη για την 1η Ιανουαρίου 1995-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/360/ΕΚ τροποποιείται ως εξής:

- Στο άρθρο 3 παράγραφος 1, η ημερομηνία "1η Σεπτεμβρίου 1994" αντικαθίσταται από την ημερομηνία "1η Ιανουαρίου 1995",

- Στο άρθρο 3 παράγραφος 3, η ημερομηνία "1η Οκτωβρίου 1994" αντικαθίσταται από την ημερομηνία "1η Μαρτίου 1995",

- Στο άρθρο 7, η ημερομηνία "1η Οκτωβρίου 1994" αντικαθίσταται από την ημερομηνία "1η Μαρτίου 1995".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 158 της 25. 6. 1994, σ. 41.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Σεπτεμβρίου 1994 που τροποποιεί την απόφαση 94/462/ΕΚ για ορισμένα μέτρα προστασίας που αφορούν την κλασική πανώλη των χοίρων στη Γερμανία και για την κατάργηση της απόφασης 94/178/ΕΚ (Κείμενο που παρουσιάζει ενδιαφέρον για τον ΕΟΧ) (94/600/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουλίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της ολοκλήρωσης της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ του Συμβουλίου (2), και ιδίως το άρθρο 10 παράγραφος 4,

Εκτιμώντας:

ότι, συνεπεία των κρουσμάτων κλασικής πανώλης των χοίρων σε διάφορα μέρη της Γερμανίας, η Επιτροπή θέσπισε την απόφαση 94/462/ΕΚ της 22ας Ιουλίου 1994 σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία και για την κατάργηση της απόφασης 94/178/ΕΚ (3)-

ότι εκδηλώθηκαν εκ νέου εστίες κλασικής πανώλης των χοίρων στη Γερμανία- ότι μερικές εστίες βρίσκονται σε περιοχές όπου η νόσος είναι παρούσα στον πληθυσμό των αγριοχοίρων-

ότι, ενόψει των συναλλαγών ζώντων χοίρων, νωπού χοιρείου κρέατος και ορισμένων προϊόντων με βάση το κρέας, τα κρούσματα αυτά ενδέχεται να θέσουν σε κίνδυνο τα κοπάδια άλλων κρατών μελών-

ότι η Γερμανία έλαβε μέτρα σύμφωνα με την οδηγία 80/217/ΕΟΚ του Συμβουλίου της 22ας Ιανουαρίου 1980 για τη θέσπιση κοινοτικών μέτρων αντιμετώπισης της κλασικής πανώλης των χοίρων (4), και επίσης, θέσπισε επιπλέον μέτρα-

ότι υπό το πρίσμα της εξέλιξης της κατάστασης, είναι απαραίτητο να τροποποιηθούν τα παρόντα μέτρα-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατιρκής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/462/ΕΚ τροποποιείται ως εξής:

1. Στο άρθρο 1, η παράγραφος 1 στοιχείο β) αντικαθίσταται από το ακόλουθο κείμενο:

"β) η δεύτερη περίπτωση της παραγράφου α) εφαρμόζεται μόνο στους χοίρους που προέχρονται από το Μέκλεμπουργκ-Δυτική Πομερανία, την Ρηνανία- Παλατινάτο και την Κάτω Σαξονία, με εξαίρεση το Κράις Grafschaft Bentheim και το Κράις Emsland".

2. Στο άρθρο 2, οι όροι του πιστοποιητικού πρέπει να συμπληρωθούν με την έκφραση: "όπως έχει τροποποιηθεί με την απόφαση 94/. . ./ΕΚ".

3. Στο άρθρο 8, η ημερομηνία "20 Σεπτεμβρίου" αντικαθίσταται από την "20 Νοεμβρίου".

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές κατά τρόπον ώστε να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Σεπτεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 189 της 27. 7. 1994, σ. 89.

(4) ΕΕ αριθ. L 47 της 21. 2. 1980, σ. 11.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 που τροποποιεί τα όρια των μειονεκτικών περιοχών στην Ελληνική Δημοκρατία στα πλαίσια της οδηγίας 75/268/ΕΟΚ του Συμβουλίου (Το κείμενο στην ελληνική γλώσσα είναι το μόνο αυθεντικό) (94/516/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 75/268/ΕΟΚ του Συμβουλίου της 28ης Απριλίου 1975 σχετικά με την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,

Εκτιμώντας:

ότι η οδηγία 81/645/ΕΟΚ του Συμβουλίου (3), όπως τροποποιήθηκε τελευταία από την οδηγία 93/66/ΕΟΚ (4), μνημονεύει τις ζώνες της Ελλάδος οι οποίες έχουν χαρακτηρισθεί μειονεκτικές σύμφωνα με το πνεύμα του άρθρου 3 παράγραφοι 3, 4 και 5 της οδηγίας 75/268/ΕΟΚ-

ότι η ελληνική κυβέρνηση ανακοίνωσε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, τις νέες ζώνες που προτίθεται να συμπεριλάβει στον κοινοτικό κατάλογο των μειονεκτικών γεωργικών περιοχών, καθώς επίσης και τις πληροφορίες που χαρακτηρίζουν τις ζώνες αυτές, και ότι κατά συνέπεια το καθεστώς της ειδικής μεταχείρισης που υπάρχει στις μειονεκτικές περιοχές θα επεκταθεί στις νέες ζώνες-

ότι, όπως προκύπτει από τα προαναφερθέντα, μια ζώνη ανταποκρίνεται στα κριτήρια και στα αριθμητικά δεδομένα που αναφέρονται στην οδηγία 81/645/ΕΟΚ για τον προσδιορισμό των υπόψη περιοχών στα πλαίσια του άρθρου 3 παράγραφος 5 της οδηγίας 75/268/ΕΟΚ- ότι υπάρχει δυνατότητα κατά συνέπεια να ενταχθεί η υπόψη ζώνη στον κοινοτικό κατάλογο των μειονεκτικών περιοχών στα πλαίσια του άρθρου 3 παράγραφος 5 της οδηγίας 75/268/ΕΟΚ-

ότι η συνολική επιφάνεια των ζωνών αυτών δεν υπερβαίνει το 4 % της επιφανείας του αναφερόμενου κράτους μέλους-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κοινοτικός κατάλογος των μειονεκτικών περιοχών της Ελλάδος, όπως εμφαίνεται στο παράρτημα της οδηγίας 81/645/ΕΟΚ, συμπληρώνεται με τον κατάλογο που εμφανίζεται στο παράρτημα της παρούσας απόφασης.

Άρθρο 2

Η Ελληνική Δημοκρατία είναι παραλήπτης της παρούσας απόφασης.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 128 της 19. 5. 1975, σ. 1.

(2) ΕΕ αριθ. L 93 της 30. 3. 1985, σ. 1.

(3) ΕΕ αριθ. L 238 της 24. 8. 1981, σ. 1.

(4) ΕΕ αριθ. L 184 της 27. 7. 1993, σ. 36.

ΠΑΡΑΡΤΗΜΑ

ΜΕΙΟΝΕΚΤΙΚΕΣ ΠΕΡΙΟΧΕΣ ΣΤΑ ΠΛΑΙΣΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 5 ΤΗΣ ΟΔΗΓΙΑΣ 75/268/ΕΟΚ "" ID="1">Δ. Μακεδονία> ID="2">Καστοριάς> ID="3">Μανιακών> ID="4">630> ID="5">560> ID="6">Μεθοριακή (1)()""

>

(1)() Ταξινομηθείσα με τη δημιουργία "ομογενούς μεθοριακής ζώνης".
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1994 για τη σύναψη σύμβασης σχετικά με το καταστατικό των ευρωπαϊκών σχολείων (94/558/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 πρώτο εδάφιο,

Μετά από τη σύμφωνη γνώμη του Συμβουλίου,

Μετά από διαβούλευση με τη Συμβουλευτική Επιτροπή

Εκτιμώντας:

ότι η Ευρωπαϊκή Κοινότητα Άνθρακα και Χάλυβα μεριμνά για τη διασφάλιση της από κοινού εκπαίδευσης των παιδιών του προσωπικού της στα ευρωπαϊκά σχολεία με στόχο την ομαλή λειτουργία των κοινοτικών οργάνων και για να διευκολυνθεί η επίτευξη του έργου τους και ότι, για το σκοπό αυτό, τα ιδρυτικά κράτη μέλη υπέγραψαν στις 12 Απριλίου 1957 τη σύμβαση σχετικά με το καταστατικό των ευρωπαϊκών σχολείων-

ότι για την αποτελεσματικότερη λειτουργία των σχολείων αυτών και να αναγνωρισθεί περισσότερο ο ρόλος της Κοινότητας σ' αυτά, το Συμβούλιο και οι Υπουργοί Παιδείας που συνήλθαν στα πλαίσια του Συμβουλίου ζήτησαν στις 31 Μαΐου 1990 την επεξεργασία σχεδίου νέας σύμβασης για τα Ευρωπαϊκά Σχολεία-

ότι η συμμετοχή της Ευρωπαϊκής Κοινότητας Άνθρακα και Χάλυβα στην εφαρμογή της σύμβασης αυτής είναι αναγκαία για την επίτευξη των στόχων της Κοινότητας-

ότι η Ευρωπαϊκή Κοινότητα Άνθρακα και Χάλυβα θα συμμετάσχει στην εφαρμογή της ασκώντας τις αρμοδιότητες που απορρέουν από τους κανόνες που θεσπίζει η σύμβαση και οι μελλοντικές πράξεις που θα θεσπισθούν σύμφωνα με τις διατάξεις της εν λόγω σύμβασης-

ότι είναι αναγκαίο, υπό τις συνθήκες αυτές, να συνάψει η Ευρωπαϊκή Κοινότητα Άνθρακα και Χάλυβα την εν λόγω σύμβαση-

ότι η συνθήκη δεν προβλέπει για την έγκριση της παρούσας απόφασης άλλες εξουσίες πέραν εκείνων που προβλέπονται στο άρθρο 95 ΕΚΑΧ,

ΑΠΟΦΑΣΙΖΕΙ:

Άρθρο 1

Η σύμβαση σχετικά με το καταστατικό των ευρωπαϊκών σχολείων εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα. Το κείμενο της σύμβασης επισυνάπτεται στην παρούσα απόφαση (1).

Άρθρο 2

Ο Πρόεδρος της Επιτροπής προβαίνει σε κατάθεση της πράξης έγκρισης σύμφωνα με το άρθρο 33 της σύμβασης.

Λουξεμβούργο, 17 Ιουνίου 1994.

Για την Επιτροπή

Ο Πρόεδρος

Jacques DELORS

(1) Βλέπε σελίδα 3 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1994 για την τροποποίηση της απόφασης 89/471/ΕΟΚ περί εγκρίσεως μεθόδων ταξινόμησης των σφαγίων χοίρων στη Γερμανία (Το κείμενο στη γερμανική γλώσσα είναι το μόνο αυθεντικό) (94/459/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινομήσεως των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,

Εκτιμώντας:

ότι η Επιτροπή, με την απόφαση 89/471/ΕΟΚ (3), όπως τροποποιήθηκε τελευταία από την απόφαση 91/88/ΕΟΚ (4), ενέκρινε τις μεθόδους ταξινομήσεως των σφαγίων χοίρων στη Γερμανία 7

ότι η κυβέρνηση της Γερμανίας ζήτησε από την Επιτροπή την έγκριση της εφαρμογής νέου τύπου υπολογισμού της περιεκτικότητας του σφαγίου σε άπαχο κρέας στα πλαίσια των μεθόδων ταξινόμησης, όπως προβλέπεται από την απόφαση 89/471/ΕΟΚ 7

ότι πρέπει ο τύπος αυτός να μπορεί να χρησιμοποιηθεί από την 1η Ιουλίου 1994 ημερομηνία ενάρξεως ισχύος των τροποποιήσεων που έγιναν στον κανονισμό (ΕΟΚ) αριθ. 3220/84 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 2 του τμήματος Ι του παραρτήματος της απόφασης 89/471/ΕΟΚ αντικαθίσταται από το ακόλουθο κείμενο:

«2. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο

y = 54,139 - 0,71062 X1 + 0,21842 X2

όπου

y = εκτιμώμενο ποσοστό άπαχου κρέατος στο σφάγιο,

X1 = πάχος του ραχαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 7 cm πλαγίως της μέσης γραμμής της ράχης του σφαγίου στο ύψος μεταξύ της δεύτερης και της τρίτης τελευταίας πλευράς,

X2 = το πάχος του μυός σε mm το οποίο μετράται ταυτόχρονα και στο ίδιο σημείο με το X1.

Ο τύπος ισχύει για σφάγια βάρους μεταξύ 50 και 120 Kg.»

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Εφαρμόζεται από την 1η Ιουλίου 1994.

Βρυξέλλες, 6 Ιουλίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 301 της 20. 11. 1984, σ. 1.

(2) ΕΕ αριθ. L 320 της 22. 12. 1993, σ. 5.

(3) ΕΕ αριθ. L 233 της 10. 8. 1989, σ. 30.

(4) ΕΕ αριθ. L 49 της 22. 2. 1991, σ. 30.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαΐου 1994 που χορηγεί άδεια στα κράτη μέλη να επιτρέψουν προσωρινά την εμπορία σπόρων προς σπορά κύμινου που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου (94/320/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας των σπόρων προς σπορά των ελαιούχων και κλωστικών φυτών (1), όπως τροποποιήθηκε τελευταία από την οδηγία 92/107/ΕΟΚ της Επιτροπής (2), και ιδίως το άρθρο 16,

την αίτηση που υποβλήθηκε από τις Κάτω Χώρες,

Εκτιμώντας:

ότι στις Κάτω Χώρες η παραγωγή σπόρων προς σπορά ποικιλιών κυμίνου που είναι εγγεγραμμένες στον ολλανδικό ή στον κοινοτικό κατάλογο υπήρξε ανεπαρκής κατά το 1993 και επομένως δεν επαρκεί για να καλύψει τις ανάγκες της εν λόγω χώρας-

ότι δεν είναι δυνατόν να καλυφθεί ικανοποιητικά η ζήτηση αυτή με σπόρους από άλλα κράτη μέλη ή από τρίτες χώρες, οι οποίοι να ανταποκρίνονται σε όλες τις απαιτήσεις που καθορίζονται στην προαναφερθείσα οδηγία-

ότι επομένως οι Κάτω Χώρες πρέπει να λάβουν άδεια να επιτρέψουν, για περίοδο που λήγει στις 31 Ιουλίου 1994, την εμπορία ποικιλιών σπόρων προς σπορά του προαναφερθέντος είδους, οι οποίες δεν περιλαμβάνονται ούτε στον κοινό κατάλογο των ποικιλιών των ειδών γεωργικών φυτών ούτε στους εθνικούς καταλόγους ποικιλιών των κρατών μελών-

ότι επιπλέον, τα άλλα κράτη μέλη, τα οποία είναι σε θέση να εφοδιάσουν τις Κάτω Χώρες με σπόρους που δεν ανταποκρίνονται στις απαιτήσεις της ανωτέρω οδηγίας, πρέπει να λάβουν άδεια να επιτρέψουν την εμπορία των σπόρων αυτών-

ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Επιτροπής Σπόρων προς Σπορά και Γεωρικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι Κάτω Χώρες λαμβάνουν άδεια να επιτρέψουν, για περίοδο που λήγει στις 31 Ιουλίου 1994, την εμπορία στο έδαφός τους πέντε τόνων κατ' ανώτατο όριο σπόρων προς σπορά κυμίνου (Carum carvi L.), ποικιλιών οι οποίες δεν περιλαμβάνονται ούτε στον κοινό κατάλογο των ποικιλιών ειδών γεωργικών φυτών ούτε στους εθνικούς καταλόγους ποικιλιών κρατών μελών.

Άρθρο 2

Επιτρέπεται στα κράτη μέλη, εκτός εκείνου που υπέβαλε αίτηση, υπό τους όρους που ορίζονται στο άρθρο 1 και για τους σκοπούς που προορίζονται από το κράτος μέλος που υπέβαλε την αίτηση, να εγκρίνουν την εμπορία στο έδαφός τους σπόρων προς σπορά η εμπορία των οποίων επιτρέπεται στα πλαίσια αυτής της απόφασης.

Άρθρο 3

Τα κράτη μέλη ενημερώνουν άμεσα την Επιτροπή σχετικά με τις ποσότητες σπόρων που επισημάνθηκαν και που επετράπη η εμπορία στο έδαφός τους βάσει της παρούσας απόφασης. Η Επιτροπή ενημέρωσε σχετικά τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 17 Μαΐου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 169 της 10. 7. 1969, σ. 3.

(2) ΕΕ αριθ. L 16 της 25. 1. 1993, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαρτίου 1994 για τροποποίηση της απόφασης 90/185/Ευρατόμ, ΕΟΚ, με την οποία επιτρέπεται στην Ελλάδα να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (Το κείμενο στην ελληνική γλώσσα είναι το μόνο αυθεντικό) (94/194/ΕΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυσης της Ευρωπαϊκής Κοινότητας Ατομικής Ενέργειας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για το ομοιόμορφο καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (1), και ιδίως το άρθρο 13,

Εκτιμώντας:

ότι, κατ' εφαρμογή του άρθρου 28 παράγραφος 3 της οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται "έκτη οδηγία", τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των ιδίων πόρων ΦΠΑ-

ότι, από την 1η Ιανουαρίου 1990, η δυνατότητα που έχουν τα κράτη μέλη να συνεχίσουν να φορολογούν ή να απαλλάσσουν ορισμένες δραστηριότητες που αναφέρονται στα παραρτήματα Ε και ΣΤ της έκτης οδηγίας καταργείται κατ' εφαρμογή του άρθρου 1 σημείο 1 παράγραφος 1 και σημείο 2 στοιχείο α) της οδηγίας 89/465/ΕΟΚ του Συμβουλίου (3) και ότι, κατά συνέπεια, πρέπει να καταργηθούν οι άδειες που χορηγούνται για το σκοπό αυτό από την Επιτροπή για τον καθορισμό της βάσης των ιδίων πόρων ΦΠΑ-

ότι, βάσει του κανονισμού (ΕΟΚ, Ευρατόμ ) αριθ. 1553/89, από το οικονομικό έτος 1989, η Επιτροπή όσον αφορά την Ελλάδα, εξέδωσε την απόφαση 90/185/Ευρατόμ, ΕΟΚ (4), με την οποία επιτρέπεται στην Ελλάδα να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το ΦΠΑ-

ότι, δεδομένου ότι από τις 25 Νοεμβρίου 1992, η Ελλάδα φορολογεί τις δραστηριότητες που αναφέρονται στο παράρτημα ΣΤ σημείο 9 της έκτης οδηγίας, από την ημερομηνία αυτή θα πρέπει να καταργηθεί η χορηγούμενη προς τούτο άδεια-

ότι η Συμβουλευτική Επιτροπή Ιδίων Πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 2 του άρθρου 1 της απόφασης 90/185/Ευρατόμ, ΕΟΚ καταργείται όσον αφορά τις δραστηριότητες που πραγματοποιούνται από τις 25 Νοεμβρίου 1992.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 18 Μαρτίου 1994.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 145 της 13. 6. 1977, σ. 1.

(3) ΕΕ αριθ. L 226 της 3. 8. 1989, σ. 21.

(4) ΕΕ αριθ. L 99 της 19. 4. 1990, σ. 39.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Μαρτίου 1994 για την κοινή θέση που καθορίστηκε βάσει του άρθρου Ι.2 της συνθήκης για την ίδρυση της Ευρωπαϊκής Ένωσης περί της επιβολής αποκλεισμού (embargo) του Σουδάν όσον αφορά τα όπλα, τα πολεμοφόδια και τον στρατιωτικό εξοπλισμό (94/165/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Ένωσης, και ιδίως το άρθρο Ι.2,

ΑΠΟΦΑΣΙΖΕΙ:

Άρθρο 1

Επιβάλλεται στο Σουδάν αποκλεισμός (embargo) όσον αφορά τα όπλα, τα πολεμοφόδια και το στρατιωτικό εξοπλισμό (1).

Άρθρο 2

1. Η παρούσα απόφαση τίθεται σε ισχύ στις 16 Μαρτίου 1994.

Τα κράτη μέλη λαμβάνουν τα αναγκαία μέτρα για να εξασφαλίσουν ότι ο αποκλεισμός που αναφέρεται στο άρθρο 1 τυγχάνει εφαρμογής από τις 16 Μαρτίου 1994.

2. Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 15 Μαρτίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) Ο αποκλεισμός καλύπτει όπλα προοριζόμενα να φονεύουν και τα πυρομαχικά τους, τους φορείς όπλων, τους λοιπούς φορείς και το βοηθητικό εξοπλισμό. Ο αποκλεισμός καλύπτει επίσης τα ανταλλακτικά, τις επισκευές, τη συντήρηση και τη μεταφορά στρατιωτικής τεχνολογίας. Συμβάσεις που έχουν αρχίσει να ισχύουν πριν από την ημερομηνία ενάρξεως ισχύος του αποκλεισμού δεν επηρεάζονται από την παρούσα απόφαση.